Ministrul Apărării, Gabriel Leș, a susținut la o biserică penticostală din București un discurs în care a spus că „România nu are legături cu Dumnezeu, ci legături demonice”.

Discursul a avut loc în noiembrie 2018, după eșuarea referendumului pentru schimbarea Constituției legat de definiția acordată familiei.

Pe un ton specific momentelor de acest gen, Leș s-a declarat „îndurerat” de eșec (min.1,40).

„Încă durerea că referendumul nu a trecut persistă în sufletul meu și în inima mea, totuși cred cu tărie că Dumnezeu știe mai bine decât noi și probabil că a fost un mesaj pe care ar trebui să îl luam foarte în serios, pentru noi, pentru România. Asta înseamnă că nu trebuie sa încetăm să ne rugăm pentru ca Dumnezeu să dezlege legăturile pe care România le are astăzi nu cu Dumnezeu, legăturile demonice pe care le are, și să continuam să ne rugăm”, a spus Leș în Biserica Profides din București.

Biserica Profides este o biserică penticostală înființată de cântărețul Tony Berbece.

Recent, numele lui Leș a fost legat de un alt scandal. Acesta își verifica telefonul în timp ce militarii români îi dădeau onorul.

ȘTIREA TA - Dacă ești martorul unor evenimente deosebite, fotografiază, filmează și trimite-le la Alba24 prin Facebook, WhatsApp, sau prin formularul online.